**Pablo Domínguez Prieto**, nado en Madrid o 3 de xullo de 1966 e finado no Moncayo o 15 de febreiro de 2009, foi un sacerdote, filósofo e teólogo español, e decano da Facultade de Teoloxía San Dámaso de Madrid. Impulsou, así mesmo, a fundación da Facultade de Filosofía San Dámaso de Madrid. Ambas institucións atópanse na actualidade adscritas á Universidade San Dámaso.

Traxectoria
-----------

Estudou en San Dámaso entre 1984 e 1989 e foi ordenado sacerdote en 1991. Continuou os seus estudos de filosofía na Universidade de Münster, na Universidade Pontificia Comillas e na Universidade Complutense de Madrid. Nesta última obtivo un doutoramento e traballou como capelán. Exerceu como catedrático de Filosofía sistemática en San Dámaso dende 1998.

Como filósofo e teólogo impartiu numerosos cursos e conferencias e escribiu varios artigos e libros. Foi membro do consello de redacción da revista *Communio* e da *Revista española de teoloxía*, así como colaborador asiduo do programa radiofónico *A lanterna da Igrexa* na COPE. Ademais, foi profesor convidado en varias universidades, como a de Alcalá de Henares, a Facultade de Teoloxía de El Callao (Perú) e o Seminario Redemptoris Mater de Ámsterdam.

Moi afeccionado ao montañismo, faleceu nun accidente no Moncayo xunto con Sara de Jesús Gómez, profesora da Universidade Francisco de Vitoria. En 2010 publicouse o seu «testamento espiritual», *Hasta la cumbre,* que recolle as conferencias que deu antes de morrer no Mosteiro de Santa María de la Caridad, en Tulebras (Navarra).

O documental *La última cima*, dirixido por Juan Manuel Cotelo e estreado o 3 de xuño de 2010, relata a súa vida. Foi un éxito en España e nalgunhas cidades de Latinoamérica.

A aula principal de conferencias da Universidade San Dámaso de Madrid, na planta baixa da súa sede central na rúa Jerte, leva o seu nome.

Obra (selección)
----------------

* *Indeterminación y Verdad* (1995) ISBN 84-87169-75-9)
* *Concepción de la polivalencia Lógica en la Escuela de Varsovia* (2001) ISBN 84-8466-212-8
* *Teoría del contorno lógico* (1999) ISBN 84-95258-02-1
* *Lógica Modal y Ontología* (2001) ISBN 84-95258-06-4
* *Hasta la cumbre* (2010) ISBN 978-84-285-3534-2

Notas
-----

1. ↑  Ortega, Javier (20 de febreiro de 2009). "Decano de la 'San Dámaso'". *El Mundo*. Consultado o 27 de maio de 2010.
2. ↑  Catálogo de obras en Dialnet
3. ↑  Sasot, Mario (22 de febreiro de 2009). "Un prelado entre montañas: Pablo Domínguez Prieto. Sacerdote y montañero, fallecido en una ascensión al Moncayo". *enmemoria.com*. Consultado o 27 de maio de 2010.
4. ↑  Bedoya, Juan (18 de febreiro de 2009). "Pablo Domínguez Prieto, decano de la San Dámaso". *El País*. Consultado o 27 de maio de 2010.
5. ↑  Agencia EFE (16 de febreiro de 2009). "Localizados sin vida dos montañeros madrileños en el Moncayo". Consultado o 27 de maio de 2010.
6. ↑  ACI (21 de maio de 2010). "Nueva película sorprende a españoles por hablar bien de sacerdotes". *Aciprensa*. Consultado o 27 de maio de 2010.

Véxase tamén
------------

### Ligazóns externas

* Obituario en ABC
* Fallece el sacerdote madrileño Pablo Domínguez
* Un prelado de las montañas
* El encuentro amoroso. Elegía a Pablo Domínguez Prieto

|  |  |
| --- | --- |
| Control de autoridades | 
* Wd: Q6055933
* WorldCat
* VIAF: 86616623
* BNE: XX1038409
* BNF: 16526121z
* FAST: 1943865
* ICCU: IEIV083288
* ISNI: 0000000121424177
* LCCN: n2010062887
* NKC: jo2015861097
* OL: OL6862072A
* PTBNP: 1567453
* SUDOC: 146469976

 |